গণপ্রজাতন্ত্রী বাংলাদেশ সরকার

জনপ্রশাসন মন্ত্রণালয়

বাংলাদেশ সিভিল সার্ভিস প্রশাসন একাডেমি

শাহবাগ, ঢাকা-১০০০

www.bcsadminacademy.gov.bd

প্রেস রিলিজ

তারিখঃ ২৩ জুন ২০১৮

২৩ জুন ২০১৮ তারিখ শনিবার আন্তর্জাতিক পাবলিক সার্ভিস দিবস উপলক্ষে জনপ্রশাসন মন্ত্রণালয়ের উদ্যোগে বিসিএস প্রশাসন একাডেমির অডিটোরিয়ামে বিকাল সাড়ে পাঁচ ঘটিকায় একটি আলোচনা সভা অনুষ্ঠিত হয়েছে।

এ আলোচনা সভায় প্রধান অতিথি হিসেবে উপস্থিত ছিলেন মাননীয় প্রধানমন্ত্রীর রাজনৈতিক উপদেষ্টা জনাব এইচ টি ইমাম। এ সভায় উপস্থিত ছিলেন জনপ্রশাসন মন্ত্রণালয় ও বিসিএস প্রশাসন একাডেমিসহ বিভিন্ন মন্ত্রণালয় ও বিভাগের বিভিন্ন পর্যায়ের সরকারি কর্মকর্তা কর্মচারীবৃন্দ। উপস্থির কর্মকর্তাদের উদ্দেশে বক্তব্যে জনাব এইচ টি ইমাম আন্তর্জাতিক পাবলিক সার্ভিস দিবসের গুরুত্ব উল্লেখ করেন এবং তাদেরকে জাতির জনক বঙ্গবন্ধু শেখ মুজিবুর রহমানের আদর্শে অনুপ্রাণিত হয়ে জনসেবকে পরিণত হবার আহবান জানান। তিনি সকলকে বর্তমান সরকারের উন্নয়ন পরিকল্পনা বাস্তবায়ন ও টেকসই উন্নয়ন অভীষ্ট অর্জনের মধ্যমে দেশকে ২০৪১ সালের মধ্যে উন্নত বিশ্ব পরিণত করার জন্য সর্বাত্মক প্রয়াসের উপর গুরুত্বারোপ করেন। বিশেষ অতিথি হিসেবে উপস্থিত থেকে বক্তব্য রেখেছেন জনপ্রশাসন মন্ত্রণালয়ের সিনিয়র সচিব ড. মোঃ মোজাম্মেল হক খান। সভায় প্রতিপাদ্য বিষয়ের উপর প্রবন্ধ উপস্থাপন করেছেন একাডেমির মেম্বার ডায়রেক্টিং স্টাফ অতিরিক্ত সচিব জনাব মোঃ জাফর ইকবাল এনডিসি। এ সভায় সভাপতিত্ব করেছেন বিসিএস প্রশাসন একাডেমির সম্মানিত রেক্টর ও গণপ্রজাতন্ত্রী বাংলাদেশ সরকারের ভারপ্রাপ্ত সচিব জনাব মো. মোশারফ হোসেন।